**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2020. június 24-i ülésére)

**TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IGAZGATÓJÁNAK, VALAMINT A PETŐFI SÁNDOR VÁROSI KÖNYVTÁR IGAZGATÓJÁNAK VEZETŐI PÓTLÉK EMELÉSE**

Kiskőrös Város Képviselő-testülete a 60/2017. számú határozatával megbízta Dr. Kállayné Major Marinát az Egészségügyi, Gyermekjóléti és Szociális Intézmény igazgatói beosztásának ellátásával.

A határozat alapján Dr. Kállayné Major Marinát vezetői megbízásának napjától a közalkalmazottak jogállásáról szóló 1992. évi XXXIII. törvény 70. § (3) bekezdése, valamint a közalkalmazottak jogállásáról szóló 1992. évi XXXIII. törvénynek a szociális, valamint gyermekjóléti és gyermekvédelmi ágazatában történő végrehajtásáról szóló 257/2000. (XII. 26.) Korm. rendelet 14. § szerinti pótlékalap 300 %-ának megfelelő vezetői pótlék illeti meg.

Kiskőrös Város Képviselő testülete a 11/2020. számú határozatával megbízta Turán Istvánnét a Petőfi Sándor Városi Könyvtár igazgatói beosztásának ellátásával.

A határozat alapján Turán Istvánnét vezetői megbízásának napjától a közalkalmazottak jogállásáról szóló 1992. évi XXXIII. törvény 70. § (3) bekezdése, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére szóló 150/1992. (XI. 20.) Korm. rendelet 19. § szerinti pótlékalap 300 %-ának megfelelő vezetői pótlék illeti meg.

Az Egészségügyi, Gyermekjóléti és Szociális Intézményben, valamint a Petőfi Sándor Városi Könyvtárban a közalkalmazottak bérei emelkedtek, azonban az Intézményvezetők vezetői pótléka nem követte az emelés mértékét.

A közalkalmazottak jogállásáról szóló 1992. évi XXXIII. törvény 70. §.  (1) bekezdése alapján a megbízott vezetőt vezetői pótlék illeti meg, illetve a (2) bekezdés alapján a pótlék mértéke magasabb vezető megbízással rendelkező közalkalmazott esetén a pótlékalap száz-ötszáz százaléka.

A fentiek alapján javaslom az Egészségügyi, Gyermekjóléti és Szociális Intézmény igazgatójának, valamint a Petőfi Sándor Városi Könyvtár igazgatójának a pótlékalap 500 %-ának megfelelő vezetői pótlék elfogadását.

**Kiskőrös, 2020. június 16.**

**Domonyi László sk.**

**polgármester**

**HATÁROZAT-TERVEZET**

1. Dr. Kállayné Major Marinát 2020. július 1. napjától a közalkalmazottak jogállásáról szóló 1992. évi XXXIII. törvény 70. § (3) bekezdése, valamint a közalkalmazottak jogállásáról szóló 1992. évi XXXIII. törvénynek a szociális, valamint gyermekjóléti és gyermekvédelmi ágazatában történő végrehajtásáról szóló 257/200. (XII. 26.) Korm. rendelet 14. § szerinti pótlékalap 500 %-ának megfelelő vezetői pótlék illeti meg.
2. Turán Istvánnét 2020. július 1. napjától a közalkalmazottak jogállásáról szóló 1992. évi XXXIII. törvény 70. § (3) bekezdése, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére szóló 150/1992. (XI. 20.) Korm. rendelet 19. § szerinti pótlékalap 500 %-nak megfelelő vezetői pótlék illeti meg.
3. felkéri a Polgármestert, hogy a Város 2020. évi költségvetésének soron következő módosítását a fentiek figyelembevételével terjessze elő.
4. felhatalmazza a Polgármestert a kinevezés módosítással kapcsolatos szükséges munkajogi intézkedések megtételére, valamint a kinevezés módosítás aláírására.

**Felelős:** polgármester

**Határidő:** azonnal